KNJIŽNIČARKA: Marija Bratonja

Ekonomska škola Vukovar

S.Filipovića 6, Vukovar

**PISANA PRIPRAVA ZA IZVEDBU NASTAVNOG SATA GOVOR MRŽNJE NA INTERNETU**

**PRIPRAVA ZA NASTAVNI SAT U ŠKOLSKOJ KNJIŽNICI**

ŠKOLA: Ekonomska škola Vukovar

MJESTO IZVOĐENJA: knjižnica Ekonomske škole Vukovar

NADNEVAK:

UZRAST: 2.razredi

KNJIŽNIČARKA: Marija Bratonja

NASTAVNO PODRUČJE: **Program knjižnično – informacijskog odgoja i obrazovanja, Medijska kultura**

NASTAVNA JEDINICA: **Govor mržnje na internetu**

MEĐUPREDMETNA KORELACIJA: hrvatski jezik, informatika, pravo, etika, sro

NASTAVNA SREDSTVA: Genial.ly prezentacija, online sadržaj, film

NASTAVNA POMAGALA: računala u školskoj knjižnici, tableti, mobiteli

NASTAVNE METODE:

1. VERBALNE: 2. VIZUALNE

a) metoda usmenog izlaganja, a) metoda pokazivanja

b) razgovora, b) metoda pisanja

 c) metoda samostalnog praktičnog

rada učenika

NASTAVNI OBLICI:  frontalni rad, rad u paru, samostalni rad

TIP NASTAVNOG SATA: obrada nastavne jedinice

AKTIVNOSTI ZA UČENIKE:

 razgovor, čitanje i pisanje, pretraživanje, pokazivanje, prezentiranje, slušanje

IZVORI ZA UČENIKE:

* Online izvori unutar prezentacije

KLJUČNI POJMOVI: govor mržnje, internet, stereotipi, predrasude, etikete

**ISHODI UČENJA**:

* definirati i razumjeti pojam govora mržnje;
* opisati i objasniti neprihvatljive oblike ponašanja i virtualnog nasilja: vrijeđanje i omalovažavanje, sramoćenje i govor mržnje;
* promijeniti svoje ponašanje u virtualnom svijetu te ispravno reagirati na svaki oblik govora mržnje, poštujući svoje i tuđe dostojanstvo.
* koristiti prihvatljive i civilizirane načine komunikacije u stvarnom i virtualnom svijetu.

**CILJ NASTAVNE JEDINICE**:

* shvaćanje pojma govora mržnje i prepoznavanje istoga u virtualnom svijetu;
* razviti sposobnost razlikovanja stereotipa, predrasuda i etiketa i njihovog utjecaja na govor mržnje
* informacijska pismenost primijenjena na životne situacije
* kritičko čitanje, provjera izvora, istraživanje, pretraživanje informacija

**ZADACI:**

**OBRAZOVNI**:

* upoznati učenike s pojmom i razumijevanjem govora mržnje, stereotipa, etiketa i predrasuda;
* osvijestiti kod učenika prepoznavanje govora mržnje i reagiranja na isti;
* objasniti nove oblike međuvršnjačkog virtualnog nasilja.

**FUNKCIONALNI**:

* razvijati vještine snalaženja u okružju online informacija;
* ukazati na potrebu prevencije te vrste verbalnoga nasilja i na nužnost promjene ponašanja;
* poticati logičko mišljenje i zaključivanje.

**ODGOJNI**:

* poticati učenike na pravilan odnos prema radu;
* poticanje na aktivnost, marljivost, komunikativnost, kolegijalnost i pravilan odnos prema svim sudionicima odgojno-obrazovnoga procesa.

**TIJEK NASTAVNOG SATA**

1. Doživljajno – spoznajna motivacija UVOD
2. Najava teme
3. Izlaganje novih sadržaja GLAVNI DIO
4. Vježba
5. Izlaganje sadržaja rada učenika
6. Sinteza ZAVRŠNI DIO

**ARTIKULACIJA NASTAVNOG SATA**

|  |  |  |
| --- | --- | --- |
| NASTAVNE METODE I OBLICI | TIJEK NASTAVNOG SATA | NASTAVNA SREDSTVA I POMAGALA |
| RazgovorPisanjegledanjerazgovorRazgovorslušanje čitanjepretraživanjerazgovorslušanjeizlaganječitanjeUsmeno izlaganje uz demonstraciju i razgovor | ***UVODNI DIO SATA***Učenici drugih razreda dolaze u knjižnicu, smještaju se na svoja mjesta. Započinjemo s razgovorom o internetu i društvenim mrežama, koliko ih koriste, za što.U tablice upisuju svoju procjenu koliko vremena dnevno provode na internetu i društvenim mrežama (u satima).*NAJAVA TEME*Krećemo na Genial.ly prezentaciju i gledamo video I am NOT black, you are NOT white. Razgovaramo o videu i poruci koju nosi.***GLAVNI DIO SATA: OBRADA NOVIH SADRŽAJA****IZLAGANJE SADRŽAJA*Razgovaramo o tome znaju li oni što je govor mržnje i kako ga definiramo, na koje se sve načine širi govor mržnje (etikete, predrasude, stereotipi) te dajemo primjere iz stvarnog života. Znaju li oni prepoznati govor mržnje, tko je poticatelj, a tko žrtva, mogu li dati neke stvarne primjere. Kako reagirati na javno objavljen govor mržnje i kome ga prijaviti ovisno o tome nalazi li se na društvenim mrežama, javnom prostoru, elektroničkim medijima ili tiskanim medijima. Razgovaramo o tome da je nužno reagirati na govor mržnje čak i kad nismo osobno njegova žrtva.*VJEŽBA*Učenici trebaju proći kroz nekoliko internetskih stranica i pokušati pronaći primjer govora mržnje.*IZLAGANJE SADRŽAJA RADA UČENIKA*Učenici objašnjavaju zašto su odabrali određene članke/sadržaj na internetu, po čemu oni predstavljaju govor mržnje i kome bi mogli to prijaviti.***ZAVRŠNI DIO SATA****SINTEZA*Učenici nakon pregleda aplikacija na mobitelu ispunjavaju drugi dio tablice (koliko zapravo vremena provode online) i uspoređuju koliko su realni bili s prvom procjenom. | tablicavideoprezentacijaračunalamobiteliportali računalamobiteliračunalamobiteli tablicamobitel |

**IZVORI KORIŠTENI ZA IZRADU PRIPRAVE**:

1. Cindrić, Mijo; Miljković, Dubravka; Strugar, Vladimir. 2010. *Didaktika i kurikulum*. IEP-D2. Zagreb.
2. Demut, Ana. *Putokazi školske knjižnice*. 2003. Školska knjiga. Zagreb.
3. Kovačević, Dinka; Lasić-Lazić, Jadranka; Lovrinčević, Jasmina. *Školska knjižnica – korak dalje*. 2004. Filzofski fakultet, Zavod za informacijske studije Оdjela za informacijske znanosti – Altagama.
4. <https://www.medijskapismenost.hr/wp-content/uploads/2019/04/Ljudsko-dostojanstvo-vrije%C4%91anje-sramoc%CC%81enje-i-govor-mrz%CC%8Cnje.pdf>

**PRILOZI:**

Genial.ly prezentacija Govor mržnje na internetu

Tablica